નાંદોદના કુંવરપુરા ગ્રામપંચાયતના યુવાન સરપંચ નિરંજન વસાવાએ ગુરુવારે આદિવાસીઓની એક બેઠક બોલાવી સ્ટેચ્યુ ઓફ યુનિટીનો વિરોધ ન કરવા સમજણ આપી હતી. આ બેઠકમાં એમણે એમ પણ જણાવ્યું હતું કે આ લોકાર્પણનો વિરોધ આદિવાસીઓનું અહિત ઇચ્છતા અમુક વિઘ્નસંતોષીઓ પોતાના સ્વાર્થ ખાતર કરાવી રહ્યા છે. નિરંજન વસાવાએ સ્ટેચ્યુ ઓફ યુનિટીનો આદિવાદીઓ વિરોધ કેમ ન કરે એ સમજાવતી એક પત્રિકા પણ ફરતી કરી છે. હવે આ જોતા સ્ટેચ્યુ ઓફ યુનિટી અને નર્મદા ડેમ વિરોધ મુદ્દે નર્મદા ડેમ અસરગ્રસ્તો અને આદિવાસીઓમાં ઉભી તિરાડ પડી હોવાનું પણ જિલ્લામાં ચર્ચાઈ રહ્યું છે.